**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын канмусянь социальнӧй отсӧг сетӧм йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося ӧшым тӧлысь 15 лунӧ

**1 статья.** Пыртны «Коми Республикаын канмусянь социальнӧй отсӧг сетӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3766 ст.; 2006, 7 №, 4506 ст.; 8 №, 4516 ст.; 2007, 3 №, 4743 ст.; 4 №, 4779 ст.; 6 №, 4851 ст.; 8 №, 4935 ст.; 2008, 2 №, 8 ст.; 9 №, 406 ст.; 2009, 41 №, 761 ст.; 49 №, 991 ст.; 2012, 6 №, 147 ст.; 7 №, 171 ст.; 2013, 18 №, 367 ст.; 32 №, 593 ст.; 2014, 17 №, 317 ст.; 33 №, 676 ст.; 2015, 8 №, 91 ст.; 2016, 18 №, 257 ст.; 21 №, 329 ст.; 2017, 27 №, 487 ст.; 2019, 11 №, 144 ст.; 15 №, 206 ст.; 2021, 16 №, 288 ст.) татшӧм вежсьӧмъяс:

1. 5 статьяса 6 юкӧн гижны тадзи:

«6. Пенсия дорӧ дінмусянь социальнӧй содтӧд мынтӧм урчитан да сылысь мында выльысь видлалан пӧрадокыс индыссьӧ Коми Республикаса Веськӧдлан котырӧн.».

2. 7 статья гижны тадзи:

**«7 статья. Тайӧ Оланпас збыльмӧдӧмкӧд йитчӧм рӧскодсӧ**

**сьӧмӧн могмӧдӧм**

Гӧля олысь семьяяслы, гӧля ӧткӧн олысь гражданалы да мукӧд категория гражданалы канмусянь социальнӧй отсӧг мынтӧм вылӧ рӧскодсӧ сьӧмӧн могмӧдӧны, сы лыдын сійӧс вайӧм котыртӧмсӧ сьӧмӧн могмӧдӧны лӧсялана финансӧвӧй во да планӧвӧй период вылӧ Коми Республикаса республиканскӧй сьӧмкуд сьӧм тшӧт весьтӧ, а сідзжӧ Россия Федерацияса оланпастэчасӧн урчитӧм случайясын федеральнӧй сьӧмкуд сьӧм тшӧт весьтӧ.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти, тайӧ Оланпаслӧн 1 статьяса 1 пункт кындзи, мый вынсялӧ 2022 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2021 вося ӧшым тӧлысь 21 лун

156-РЗ №